**Ministru kabineta noteikumu projekta "Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi"
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta mērķis ir veikt Ekonomikas ministrijas ierosinātus grozījumus Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (turpmāk – Noteikumu projekts), iekļaujot tajos daudzdzīvokļu dzīvojamo māju energoefektivitātes paaugstināšanas pasākumu īstenošanai paredzēto garantiju nosacījumus u.c.Noteikumu projekts stāsies spēkā pēc tā publicēšanas Latvijas Vēstnesī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts kā Ekonomikas ministrijas iniciatīva, ievērojot Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. un 14. punktu un Publisko iepirkuma likuma 7. panta pirmā daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomikas ministrija ir izstrādājusi Noteikumu projektu, lai papildinātu Ministru kabineta 2016. gada 15. marta noteikumus Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (turpmāk – MK noteikumi Nr. 160) ar daudzdzīvokļu dzīvojamo māju energoefektivitātes paaugstināšanas pasākumu īstenošanai paredzēto garantiju, kā arī būvkomersantu atlases nosacījumiem.1. ***Papildināt MK noteikumus Nr.160 ar daudzdzīvokļu dzīvojamo māju energoefektivitātes paaugstināšanas pasākumu īstenošanai paredzēto garantiju nosacījumiem.***

Šobrīd Ministru kabineta 2010.gada 26.oktobra noteikumi Nr.997 „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” (turpmāk – MK noteikumi Nr.997) nosaka atbalsta saņemšanas nosacījumus aizdevumu garantiju un daudzdzīvokļu dzīvojamo māju energoefektivitātes paaugstināšanas pasākumu īstenošanai 4.2.1.1.pasākuma “Veicināt energoefektivitātes paaugstināšanu dzīvojamās ēkās” (turpmāk - 4.2.1.1. pasākums) ietvaros. Savukārt 2020.gada 2.janvāra Valsts sekretāru sanāksmē ir izsludināts Ekonomikas ministrijas izstrādātais Ministru kabineta noteikumu projekts “Noteikumi par garantijām saimnieciskās darbības veicējiem konkurētspējas uzlabošanai”(VSS-1284, prot.Nr.1, 7.§), kas paredz, MK noteikumus Nr.997 izteikt jaunā redakcijā, svītrojot nosacījumus, kas attiecas uz daudzdzīvokļu dzīvojamo māju energoefektivitātes paaugstināšanas pasākumu īstenošanu (1., 1.3, 2., 5., 10.1, 10.2, 10.3 un 13.1 punktos). Ņemot vērā, ka daudzdzīvokļu dzīvojamo māju energoefektivitātes paaugstināšanas pasākumu īstenošanu reglamentē MK noteikumi Nr.160, tad attiecīgi, lai pakārtoti nodrošinātu daudzdzīvokļu dzīvojamo māju energoefektivitātes paaugstināšanas pasākumu īstenošanai paredzēto garantiju nosacījumu spēkā esamību un turpmāko piemērošanu, tie ir ietverami 4.2.1.1. pasākuma īstenošanu regulējošajos Ministru kabineta noteikumos (MK noteikumos Nr.160).Tādējādi, ņemot vērā ierosinātās izmaiņas MK noteikumos Nr.997, Noteikumu projekts paredz MK Noteikumus Nr.160 papildināt ar daudzdzīvokļu dzīvojamo māju energoefektivitātes paaugstināšanas pasākumu īstenošanai paredzēto garantiju nosacījumiem.Garantiju subsīdijas ekvivalents 4.2.1.1.pasākuma ietvaros tiek aprēķināts saskaņā ar Komisijas regulas Nr. 1407/2013 4. panta 6. punkta "c" apakšpunktu – t.i. kā starpība starp drošo zonas prēmijas likmi (saskaņā ar MK noteikumu Nr.160 2.pielikumu), kas noteikta Komisijas paziņojumā par EK līguma 87. un 88. panta piemērošanu valsts atbalstam garantiju veidā un 4.2.1.1.pasākumā noteikto prēmijas likmi 0,65 % apmērā..Garantija tiek izsniegta saskaņā ar Komisijas regulas Nr.  1407/2013 4. panta 6. punkta "c" apakšpunktu mazajiem un vidējiem uzņēmumiem (turpmāk – MVU), savukārt lielajiem saimnieciskās darbības veicējiem tā tiek sniegta saskaņā ar Komisijas regulas Nr.1407/2013 4. panta 6. punkta "b" apakšpunktu, ar garantijas termiņu 5 vai 10 gadi. Ja tiek lūgts pagarināt sabiedrības "Altum" iepriekš izsniegtas garantijas termiņu, sabiedrība “Altum” veic izvērtējumu saskaņā ar Kredītpolitiku un izvērtē visus riskus, kā arī no jauna izvērtē un pārbauda *de minimis* atbalsta nosacījumus, attiecīgi MVU un lielajam saimnieciskās darbības veicējam piešķirot jaunu *de minimis* atbalstu, attiecīgi veicot arī subsīdijas ekvivalenta aprēķinu. Veicot iepriekšminētos izvērtējumus garantijai ir iespējams garāks termiņš, vienlaikus nepārsniedzot MK noteikumos Nr. 160 noteikto maksimālo garantijas termiņu (20 gadi). 1. ***Noteikt, ka, izvēloties būvkomersantu, atlases nolikumā kā vērtēšanas kritēriju nedrīkst noteikt būvdarbu izpildes termiņu.***

2018.gadā Ekonomikas ministrija MK noteikumus Nr.160 vēlējās papildināt ar normu, kas ierobežotu minimālos iespējamos būvniecības līgumu termiņus. Tika sniegts skaidrojums, ka būvkomersantiem, iesniedzot piedāvājumu sniegt pakalpojumu 4.2.1.1. pasākuma ietvaros finansētajā projektā, viens no izvēles kritērijiem ir būvdarbu izpildes termiņš. 4.2.1.1. pasākuma ietvaros iesniegtajos projektos konstatēts, ka būvkomersantu atlasē viens no būvkomersanta izvēles kritērijiem tiek izvirzīts būvdarbu izpildes termiņš. Praksē 80% gadījumu projekta īstenošanas laikā būvkomersanti lūdz pagarināt būvniecības līgumos sākotnēji noteikto termiņu, jo būvniecība nav pabeidzama tik īsā termiņā. Gala rezultātā neapdomīgi īsa būvniecības termiņa piedāvājums un apstiprināšana apdraud dzīvokļu īpašniekus un kvalitatīvu darbu pabeigšanu. Turklāt, ņemot vērā, ka, vērtējot saimnieciski visizdevīgāko piedāvājumu, vērtēšanas kritērijs tiek noteikts darbu izpildes termiņš, attiecīgi būvkomersanta piedāvātie izpildes termiņi tiek vērtēti. Kas nozīmē, ka, pagarinot būvniecības termiņu, pastāv risks, ka mainītos kopējais punktu skaits atlases vērtēšanas kritērijos, mainot arī atlases uzvarētāju, kas bez īpašiem skaidrojumiem un skaidrojumiem, ir būtisks pārkāpums, par ko piemērojama finanšu korekcija. Ja darbu izpildes termiņš netiek vērtēts, tam nebūs nozīmes, izvēloties būvkomersantu, kas šādā gadījumā varētu novērst to, ka būvkomersanti piedāvā neobjektīvi ātrus izpildes termiņus, lai tiktu izvēlēti par būvdarbu veicējiem. Ņemot vērā, ka 2018. gadā Ekonomikas ministrijai un Finanšu ministrijai atšķīrās viedoklis par grozījumu būtību, Ekonomikas ministrija izlēma grozījumus neveikt, bet gan vienoties ar Altum, ka tā turpinās aicināt pilnvarotās personas nesaskaņot nesamērīgi īsus būvniecības izpildes termiņus vai termiņus neiekļaut kā vērtēšanas kritēriju. Ierosināto grozījumu ietekme uz sabiedrību “Altum” ir pozitīva, jo tiks mazināts administratīvais slogs saskaņojot pakalpojumu līgumu grozījumus gadījumos, kad tiek pagarināti izpildes termiņi. Šie grozījumi arī pozitīvi ietekmēs dzīvokļu īpašnieku pilnvarotās personas un dzīvokļu īpašniekus, jo tiks būtiski samazināts finanšu korekciju risks, kas var rasties pakalpojumu līgumu termiņu pagarināšanas gadījumā. Ņemot vērā, ka būvniecības pakalpojumu izpildes termiņš ir tikai viens no vērtēšanas kritērijiem, nav uzskatāms, ka šāda kritērija neiekļaušana vērtēšanas kritērijos radīs ietekmi uz to būvkomersantu loku, kas sniedz būvniecības pakalpojumus 4.2.1.1. pasākuma ietvaros.Projektus, kuros pakalpojumu sniedzēju atlase ir noslēgusies un ir noslēgti atbalsta līgumi, ierosinātās izmaiņas neietekmēs. Šīs izmaiņas arī neietekmēs projektus, kuros līdz izmaiņu spēkā stāšanās brīdim ir izsludināta atlase.Grozījumi MK noteikumos Nr.160 skars projektus, kuros pēc izmaiņu spēkā stāšanās būs jāorganizē pakalpojumu sniedzēju atlase. Ņemot vērā, ka sabiedrība “Altum” jau šobrīd rekomendē kā vērtēšanas kritēriju neiekļaut pakalpojumu izpildes termiņu, ietekme uz šiem projektiem būs maza.1. ***Precizēt noteiktās prasības par de minimis atbalstu.***

Ņemot vērā, ka kopš 2019.gada 1.jūnija ir stājušies spēkā Ministru kabineta 2018.gada 21.novembra noteikumi Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” , un tie paredz *de minimis* veidlapas aizpildīšanu elektroniskā *de minimis* atbalsta uzskaites sistēmā, attiecīgi nepieciešams precizēt MK noteikumu Nr.160 50.7.apakšpunktu.1. **Atbalsta apvienošanas nosacījumi.**

Noteikumu projekts nosaka, ka atbalstu šo noteikumu ietvaros nevar apvienot ar atbalstu, kuru sniedz sabiedrība “Altum” aizdevumu un garantiju veidā saskaņā ar Eiropas Komisijas paziņojumu Pagaidu regulējums valsts atbalsta pasākumiem, ar ko atbalsta ekonomiku pašreizējā Covid19 uzliesmojuma situācijā. |
|  3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, sabiedrība “Altum”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzīvokļu īpašnieki un to pilnvarotās personas, būvkomersanti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 2020.gada 2.janvāra Valsts sekretāru sanāksmē (turpmāk – VSS) izsludināts Ministru kabineta noteikumu projekts “Noteikumi par garantijām saimnieciskās darbības veicējiem konkurētspējas uzlabošanai”(VSS-1284, prot.Nr.1, 7.§), kas paredz izslēgt daudzdzīvokļu dzīvojamo māju energoefektivitātes paaugstināšanas pasākumu īstenošanai paredzēto garantiju nosacījumus.Grozījumi MK noteikumos Nr.160 tiks virzīti apstiprināšanai Ministru kabinetā vienlaicīgi vai pēc Valsts sekretāru sanāksmē 2020.gada 2.janvārī izsludinātā Ministru kabineta noteikumu projekta “Noteikumi par garantijām saimnieciskās darbības veicējiem konkurētspējas uzlabošanai” apstiprināšanas. |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| **1.** | Saistības pret Eiropas Savienību | 1. Komisijas regula Nr. 1407/2013;
2. Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. panta (turpmāk – Komisijas regula Nr. 651/2014).
 |
| **2.** | Citas starptautiskās saistības | Projekts šo jomu neskar |
| **3.** | Cita informācija | Nav  |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:1. Komisijas regula Nr. 1407/2013;
2. Komisijas regula Nr. 651/2014.
 |
| A | B | C | D |
| *Komisijas regulas Nr. 651/2014 1. pielikums* | Noteikumu projekta 6. punkts | Ieviests pilnībā | Neparedz stingrākas prasības |
| *Komisijas regulas Nr. 651/2014 2.panta 24.punkts* | Noteikumu projekta 6. punkts | Ieviests pilnībā | Neparedz stingrākas prasības |
| *Komisijas Regulas Nr.1407/2013 4.panta 6.punkta b) apakšpunkts* | Noteikumu projekta 7. un 9.punkts. | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Ar Noteikumu projektu tiek ieviests Komisijas paziņojums par EK līguma 87. un 88. panta piemērošanu valsts atbalstam garantiju veidā. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par noteikumu projektu un dotu iespēju izteikt viedokli, informācija par noteikumu projektu ievietota Ekonomikas ministrijas un Valsts kancelejas mājaslapā.Tāpat pēc noteikumu projekta spēkā stāšanās sabiedrība “Altum” plāno nodrošināt sabiedrības informēšanas pasākumus. |
| 2. | Sabiedrības līdzdalība projekta izstrādē | Noteikumu projekts 2020.gada 26.februārī tika ievietots sabiedrības apspriešanai: 1) Ekonomikas ministrijas tīmekļvietnē:<https://em.gov.lv/lv/Ministrija/sabiedribas_lidzdaliba/diskusiju_dokumenti/>; 2) Ministru kabineta tīmekļvietnē:<https://www.mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Priekšlikumi vai iebildumi netika saņemti |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās sabiedrība “Altum”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta sabiedrības “Altum” esošo funkciju ietvaros, nav nepieciešams izveidot jaunas institūcijas, likvidēt esošas institūcijas vai veikt reorganizāciju.Noteikumu projekta izpilde tiks organizēta esošo cilvēkresursu ietvaros. |
| 3. | Cita informācija | Nav. |

Ekonomikas ministrs J.Vitenbergs

Vīza: Valsts sekretāra pienākuma izpildītājs

valsts sekretāra vietnieks E.Valantis

Ilze Grīnberga; 67013231

Ilze.Grinberga@em.gov.lv